Na osnovu člana 19s Zakona o izbeglicama („Službeni glasnik RS”, broj 18/92, „Službeni list SRJ”, broj 42/02 − SUS i „Službeni glasnik RS”, broj 30/10) i člana 42. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

UREDBU O IZMENAMA UREDBE

O UTVRĐIVANJU PROGRAMA KORIŠĆENJA SREDSTAVA ZA REŠAVANJE STAMBENIH POTREBA I DRUGE PROGRAME INTEGRACIJE IZBEGLICA U 2018. GODINI

Član 1.

U Uredbi o utvrđivanju Programa korišćenja sredstava za rešavanje stambenih potreba i druge programe integracije izbeglica u 2018. godini („Službeni glasnik RS”, broj 21/18), u Programu korišćenja sredstava za rešavanje stambenih potreba i druge programe integracije izbeglica u 2018. godini, u delu I. UVOD, u stavu 2. tačka 1) podtačka (1) reči: „195.000.000 dinara”, zamenjuju se rečima: „268.000.000 dinara”.

U delu II. NAMENA SREDSTAVA, u tački 1) podtačka (1), reči: „195.000.000 dinara”, zamenjuju se rečima: „268.000.000 dinara”.

U tački 1) podtačka (1) alineja šesta, tačka i zapeta na kraju zamenjuju se tačkom.

U tački 1) podtačka (1) alineja sedma briše se.

U delu III. NAČIN KORIŠĆENJA SREDSTAVA, stav 5. briše se.

Dosadašnji st. 6, 7, 8. i 9. postaju st. 5, 6, 7. i 8.

Član 2.

Ova uredba stupa na snagu osmog dana od dana objavljivanja u „Službenom glasniku Republike Srbije”.

05 Broj: 110-6379/2018

U Beogradu, 6. jula 2018. godine

VLADA

 PREDSEDNIK

 Ana Brnabić, s.r.